Európska iniciatíva pre strešné solárne inštalácie Podľa niektorých odhadov by strešná fotovoltika mohla pokryť takmer 25 % spotreby elektriny v EÚ – je to viac ako súčasný podiel zemného plynu. Tieto inštalácie – na strechách obytných, verejných, komerčných a priemyselných budov – môžu chrániť spotrebiteľov pred vysokými cenami energií a prispieť k tomu, aby verejnosť akceptovala energiu z obnoviteľných zdrojov. Môžu sa zavádzať veľmi rýchlo, pretože využívajú existujúce štruktúry a nie sú v konflikte s inými verejnými statkami, ako je životné prostredie. Cieľom Európskej iniciatívy pre strešné solárne inštalácie na celoúnijnej úrovni, ohlásenej v oznámení Komisie o pláne REPowerEU, je uvoľniť obrovský, nedostatočne využívaný potenciál výroby slnečnej energie na strechách, aby bola naša energia čistejšia, bezpečnejšia a dostupnejšia. Na rýchle dosiahnutie tohto cieľa sú do konca roka 2022 potrebné okamžité opatrenia. EÚ: -zvýši svoj cieľ do roku 2030 pre podiel energie z obnoviteľných zdrojov na 45 %, -obmedzí lehotu na povoľovanie strešných solárnych inštalácií vrátane veľkých, a to maximálne na 3 mesiace, -prijme opatrenia, aby všetky nové budovy boli „pripravené na slnečnú energiu“, -zavedie povinnú inštaláciu strešných zariadení na využívanie slnečnej energie pre: ovšetky nové verejné a komerčné budovy s úžitkovou podlahovou plochou väčšou ako 250 m2 do roku 2026, ovšetky existujúce verejné a komerčné budovy s úžitkovou podlahovou plochou väčšou ako 250 m2 do roku 2027, ovšetky nové obytné budovy do roku 2029, -zabezpečí, aby sa jej právne predpisy v plnej miere uplatňovali vo všetkých členských štátoch a umožňovali spotrebiteľom v bytových domoch účinne vykonávať ich právo na kolektívnu vlastnú spotrebu, a to bez neprimeraných nákladov. EÚ a členské štáty budú spoločne pracovať na tom, aby: -odstránili administratívne prekážky brániace nákladovo účinnému rozšíreniu už nainštalovaných systémov, -v každej obci, ktorá má viac ako 10 000 obyvateľov, zriadili do roku 2025 aspoň jedno energetické spoločenstvo založené na energii z obnoviteľných zdrojov, -zabezpečili, aby spotrebitelia trpiaci energetickou chudobou a zraniteľní spotrebitelia mali prístup k slnečnej energii, napr. prostredníctvom zariadení pre sociálne bývanie, energetických spoločenstiev alebo financovania podpory jednotlivých zariadení, -podporovali integrované fotovoltické panely tak pre nové, ako aj obnovené budovy, -v plnej miere zabezpečili uplatňovanie súčasných ustanovení smernice o energetickej hospodárnosti budov vo vzťahu k norme budov s takmer nulovou spotrebou energie pre nové budovy vrátane osobitného usmernenia. Členské štáty by mali: -stanoviť spoľahlivé rámce podpory strešných systémov, a to aj spolu s uskladňovaním energie a tepelnými čerpadlami, založené na očakávanej návratnosti, ktorá je kratšia než 10 rokov, -ako súčasť takéhoto rámca a tam, kde je to potrebné na uvoľnenie investícií, zriadiť národný podporný program, ktorý od budúceho roka zabezpečí: -masívne zavádzanie strešnej slnečnej energie s uprednostňovaním najvhodnejších budov na rýchle opatrenia (triedy energetického certifikátu A, B, C alebo D), -spojiť zavádzanie solárnych inštalácií s obnovou striech a uskladňovaním energie; toto by sa malo vykonávať prostredníctvom jednotného kontaktného miesta, ktoré by integrovalo všetky aspekty. Členské štáty by vo svojich plánoch obnovy a odolnosti mali prednostne vykonať opatrenia v rámci tejto iniciatívy, a to s využitím dostupných finančných prostriedkov EÚ, najmä nových kapitol plánu REPowerEU. Komisia bude každoročne monitorovať pokrok pri vykonávaní tejto iniciatívy prostredníctvom príslušných fór so zainteresovanými stranami v sektore a členskými štátmi. Ak sa táto iniciatíva ako súčasť plánu REPowerEU v plnej miere realizuje, urýchli strešné inštalácie a po prvom roku svojej realizácie pridá 19 TWh elektriny (o 36 % viac, ako sa očakávalo v predpokladoch balíka Fit for 55). Do roku 2025 prinesie 58 TWh ďalšej vyrobenej elektriny (vyše dvojnásobok v porovnaní s predpokladmi balíka Fit for 55).